คือลูกเป็นไข้คับแล้วผมพยามยามทำให้เหงื่อลูกออกอย่างเช่นแบบปิดพัดลมใส่เสื้อผ้าหนาๆอยากถามว่าสมควรมั้ยคับ
สวัสดีครับ หากเด็กมีไข้อยู่แล้ว ไม่ควรพยายามทำให้เขาเหงื่อออกด้วยการใส่เสื้อผ้าหนาๆ เพิ่มครับ เพราะจะยิ่งเป็นการปิดกั้นการระบายความร้อน และเพิ่มอุณหภูมิในร่างกาย และหากอุณหภูมิสูงมากๆ สมองของเด็กจะถูกรบกวน จนเกิดอาการชักได้ครับการที่ร่างกายขับเหงื่อเวลามีไข้ ก็เพื่อจะระบายความร้อนเป็นหลักครับ แต่ตัวเหงื่อเองไม่ได้มีแต่น้ำเท่านั้น แต่ยังมีเกลือแร่ปะปนอยู่ได้ การเสียเหงื่อมากจนเกินไป ก็อาจจะทำให้เสียเกลือแร่ จนเพลีย และวิงเวียนได้ครับวิธีจัดการที่ถูกต้องคือ การเช็ดตัวลดไข้ด้วยผ้าชุบน้ำหมาดๆ ไม่จำเป็นต้องเย็นมากครับ ซึ่งการที่ทำให้ผิวหนังชื้นก็จะช่วยระบายความร้อน โดยที่ร่างกายไม่จำเป็นต้องขับเหงื่อด้วยไม่จำเป็น และสามารถรับประทานยาลดไข้ทุก 6 ชั่วโมง เพื่อช่วยบรรเทาอาการครับอย่างไรก็ดี หากมีไข้สูงติดต่อกันเกิน 2-3 วัน แนะนำให้พบกุมารแพทย์เพื่อการวินิจฉัยและรักษาต่อไปครับ